ลิ้นแดงนูนนิดหน่อยครับตอนแรกมีอาการเจ็บนิดนึงครับที่ปลายลิ้นอยากรู้ว่าคืออะไรหรอครับตอนนี้ไม่เจ็บแล้วครับ
สวัสดีค่ะ ลิ้นที่แดงนูน หากเป็นเฉพาะที่ อาจเกิดจาก1. แผลร้อนใน แต่เห็นเป็นแผลขนาดเล็กและตื้น มีสีเหลืองออกขาว รอบๆ แผลอาจมีอาการบวมแดง ทำให้ดูนูนเป็นตุ่มขึ้นมาได้ มีอาการเจ็บ ปวดที่แผล2 .ต่อมรับรสของลิ้นที่บวมขึ้น (transient lingual papillitis) ซึ่งไม่มีสาเหตุการเกิดที่แน่ชัด มักพบสัมพันธ์กับความเครียด การเปลี่ยนแปลงของฮอร์โมน การทานยาหรืออาหารบางชนิด3. เป็นถุงน้ำ หรือเนื้องอกของลิ้น แต่หากยุบลงไปแล้ว ก็ไม่น่าใช่สาเหตุ4. เป็นอาการแสดงของโรคติดเชื้อต่างๆ เช่น โรคฮอร์แปงไจนา (herpangina) ซึ่งจะทำให้เกิดแผลจำนวนมากในช่องปากได้ ร่วมกับมีไข้ เจ็บคอ เป็นต้น หรืออาจเกิดจากโรคมือ-เท้า-ปาก ซึ่งนอกจากมีแผลในปากแล้ว อาจมีผื่นที่มือและเท้าร่วมด้วย หรือหากมีการทำออรัลเซ็กส์ อาจมีโอกาสเป็นซิฟิลิสได้ดังนั้น หากก่อนหน้านั้น ได้ไปมีเพศสัมพันธ์แบบเสี่ยงมา และมีการทำออรัลเซ็กส์ แนะนำควรลองตรวจเลือดหาการติดเชื้อซิฟิลิสด้วยค่ะ แต่หากไม่ได้ไปมีเพศสัมพันธ์แบบเสี่ยงมา และตุ่มที่นูนแดง เริ่มยุบลงและไม่เจ็บแล้ว ก็สามารถสังเกตอาการไปก่อนได้ค่ะ โดยไม่ว่าจะเกิดจากการเป็นแผลร้อนใน หรือต่อมรับรสที่บวม ก็จะหายไปได้เองค่ะ ในเบื้องต้น ควรงดทานอาหารรสจัด ไม่ดื่มน้ำและทานอาหารที่ร้อน ไม่ดื่มแอลกกอฮอล์ ควรดื่มน้ำเปล่ามาก ไม่ใช้ยาสีฟันและน้ำยาบ้วนปากที่ใช้แล้วแสบปาก รักษาความสะอาดในช่องปากโดยแปรงฟันหรือบ้วนปากทุกครั้งหลังทานอาหาร เป็นต้น แต่หากอาการบวมแดงนูนยังไม่หายไป ก็ควรไปพบแพทย์เพื่อตรวจรักษาค่ะ